**ณัฐพล พุทธภาวนา**  หรือชื่อปัจจุบันว่า **วีรชน ศรัทธายิ่ง** (เกิด: 13 ตุลาคม พ.ศ. 2518) เป็นอดีตนักร้อง อดีตนักแต่งเพลง ปัจจุบันเป็น นักธุรกิจ และยูทูบเบอร์ชาวไทย มีชื่อเสียงจากการเป็นอดีตนักร้องนำของวงซิลลี่ ฟูลส์ และ แฮงแมน

ประวัติ
-------

วีรชนเกิดเมื่อวันที่ 13 ตุลาคม พ.ศ. 2518 บิดาเป็นแพทย์ และมารดาเป็นนักธุรกิจชาวอินเดียที่ชื่นชอบกวีนิพนธ์ เขามีพี่น้อง 3 คน โดยณัฐพลเป็นบุตรคนแรกและมีน้องสาว 1 คน และมีน้องชายชื่อนที พุทธภาวนา (ที หรือเทญ่า) และต่อมาได้เปลี่ยนชื่อและนามสกุลเป็น **วีรชน ศรัทธายิ่ง**

โตเคยติดตามบิดาไปที่ประเทศซาอุดิอาระเบีย และจากนั้นก็ไปอยู่ประเทศอินเดียอีก 2 ปี โตมีความผูกพันมากับการขีดเขียน โคลง กลอน ปรัชญา ความคิด ศาสนา มีความสนใจทางด้านดนตรีมาตั้งแต่ประมาณอายุ 5-6 ขวบ กระทั่งค้นพบตนเองว่าชอบดนตรี รู้ถึงเสียงอันทรงพลังของตนเอง

          แต่ชีวิตช่วงวัยต้นก็ยังคงเดินไปในแบบเด็กไทยทั่วไป โดยเขาเข้าเรียนโรงเรียนเตรียมอุดมศึกษาน้อมเกล้า หลังจากนั้นจึงศึกษาต่อที่มหาวิทยาลัยอัสสัมชัญ โดยเรียนในคณะบริหารธุรกิจ

วันหนึ่งโตได้พบวงซิลลี่ ฟูลส์ในผับแห่งหนึ่ง นักร้องในวงเชิญโตไปร้องเพลง Enter Sandman ของวงเมทัลลิกา และถึงกับทำให้ ทรงพล จูประเสริฐ (ต้น) มือกีตาร์ทาบทามให้เป็นนักร้อง เนื่องจากช่วงนั้นนักร้องนำของวงไปบวช และต่อมาโตจึงได้ร่วมงานกับวงซิลลี่ ฟูลส์ตั้งแต่นั้นมา โดยโตเป็นนักร้องนำ และแต่งเนื้อเพลง จนวงซิลลี่ ฟูลส์ มีชื่อเสียงมากขึ้น และออกอัลบั้มร่วมกันชุดแรกคือ *Ep.* เมื่อ พ.ศ. 2539 และออกอัลบั้มต่อเนื่องกันอีก 5 ชุด ได้แก่ *I.Q. 180* (พ.ศ. 2541), *Candyman* (พ.ศ. 2542), *Mint* (พ.ศ. 2543), *Juicy* (พ.ศ. 2545) และ *King size* (พ.ศ. 2547)

โตได้ประกาศแยกออกจากวงซิลลี่ ฟูลส์ ในวันที่ 26 มิถุนายน พ.ศ. 2549 เนื่องจากมีความคิดที่แตกต่างในการทำงานและอึดอัดการทำงานที่ค่อนข้างจะขัดกับหลักศาสนาที่ตัวเองนับถือ

ณัฐพล พุทธภาวนา ได้ประสบอุบัติเหตุทางรถยนต์ เมื่อวันที่ 16 สิงหาคม พ.ศ. 2549 โดยขับรถจักรยานยนต์ชนรถยนต์ที่นั่งส่วนบุคคลที่ถนนเทียมร่วมมิตร หน้าศูนย์วัฒนธรรม โดยต่อมาทางโรงพยาบาลได้อนุญาตให้โตกลับบ้านพักได้ แล้วตามคำอนุญาตของแพทย์เจ้าของไข้แล้ว เนื่องจากบาดเจ็บเพียงเล็กน้อย โดยแข้งขวา และส้นเท้าขวาร้าว โดยแพทย์ได้ใส่เฝือกอ่อนให้

หลังออกจากวงซิลลี่ ฟูลส์ โตจึงได้ทำดนตรีก่อน ชื่อHangman และต่อมาจึงหานักดนตรีมาออดิชั่น หลังจากออดิชั่นกันอยู่ประมาณ 4-5 เดือน ก็ได้เกี๊ย (มือเบส), เก๋ (มือกีต้าร์), แสบ (มือกลอง) และ แจ๊ค (มือกีต้าร์) และได้ตั้งวงแฮงแมนขึ้น และโตได้แต่งเนื้อเพลงมา 10 เพลง จนได้เป็นอัลบั้มแรกของแฮงแมน โดยเปิดตัวอัลบั้มเมื่อวันที่ 9 ตุลาคม พ.ศ. 2550

ในช่วงที่วีรชนกำลังโด่งดังมาก ๆ จนถึงจุดสูงสุด เขายอมรับว่าเขาแทบไม่ได้ละหมาดและถือศีลอดเลย ในทางกลับกันเขากลับบอกตัวเองว่า **เขาไม่ได้เป็นชาวมุสลิม** ซึ่งเขามักจะเป็นแบบนี้ในช่วงสมัยที่อยู่วง Silly Fools แต่หลังจากที่เขาย้ายมาอยู่กับวง Hangman เขาจึงเริ่มละหมาดและถือศีลอด จนถึงช่วงที่ออกจากวงการ []

ในกลางเดือนพฤศจิกายน พ.ศ. 2555 เขาได้กล่าวกับรายการเจาะใจว่าได้หันหลังให้กับวงการดนตรี โดยเขาได้พูดไว้ดังนี้ 

*มีชื่อเสียงมาก แล้วก็อีกอย่างมันเริ่มซ้ำ ๆ ซาก ๆ กระบวนการในการผลิตเอย ในการโปรโมทเอย ในการทำงานตรงนี้ ช่วงแรกอาจจะตื่นเต้น ไม่เคยทำ แต่พอทำแล้วมันไม่ได้มีอะไรดีขึ้น หมายถึงสิ่งที่ผมต้องการจะพูด*

หลังจากนั้นเขาก็ได้เปลี่ยนชื่อจาก *ณัฐพล พุทธภาวนา* เป็น *วีรชน ศรัทธายิ่ง* และได้เดินสู่เส้นทางแห่งศาสนาอิสลาม 

ปัจจุบันได้ออกจากวงการดนตรีหลังหมดสัญญาจากต้นสังกัดแกรมมี่รวมถึงยุบวงแฮงแมน และเป็นพิธีกรรายการ Motor Vaccine และ โต-ตาล ออกอากาศทางช่องสถานีดาวเทียม WhiteChannel

ชีวิตส่วนตัว
------------

ในปัจจุบัน โต แต่งงานแล้วและมีลูกทั้งหมด 4 คน นอกจากนี้ในช่วงปลายเดือนมิถุนายน พ.ศ. 2558 ได้ทำธุรกิจเป็นของตัวเองชื่อ Company B ที่วางจำหน่ายเนื้อ Dry-Aged ที่มีคุณภาพชั้นดี รวมถึงร้านอาหารเนื้อแท้, พันละวัน และ Beef Master

ผลงาน
-----

### สตูดิโออัลบั้ม

ในนามของซิลลี่ ฟูลส์
* *I.Q. 180* (มิถุนายน 2541)
* *Candy Man* (กรกฎาคม 2542)
* *Mint* (กันยายน 2543)
* *Juicy* (มีนาคม 2545)
* *King Size* (มกราคม 2547)

ในนามของแฮงแมน
* *Hangman (ตุลาคม 2550)*

### ผลงานการแต่งเพลง

* "รักด้วยน้ำตา" (อัลบั้ม *สดุดี*) ขับร้องโดยจิรายุส วรรธนะสิน และสหรัถ สังคปรีชา

### ผลงานเดี่ยว

* "ทั้งทั้งที่รู้" "สุขใจ" จากอัลบั้ม *ลงเอย พี่น้องร้องเพลง* (เป็นอัลบั้มของอัสนี-วสันต์ ที่ให้ศิลปินมาขับร้องใหม่ในแนวเพลงของตนเอง)
* "บุญคุณปูดำ" จากอัลบั้ม *บุญคุณปูดำ* (เป็นอัลบั้มของ นูโว ที่ให้ศิลปินมาขับร้องใหม่ในแนวเพลงของตนเอง)

### คอนเสิร์ต

* พลังแผ่นดิน (20 พฤศจิกายน 2542)
* ลงเอย พี่น้องร้องเพลง อัสนี - วสันต์ (23 เมษายน 2543)
* เทศกาลกินหอยพอก และถนนคนเดิน (26 มีนาคม 2559)

### รายการโทรทัศน์

* แมลงมัน (2544-2550)
* Motor Vaccine
* โต-ตาล

### โฆษณา

* M-150 ร่วมกับ เสกโลโซ,แด๊กบิ๊กแอส,ไบรโอนี่,มอส ( 2545-2546 ) , ลานนา คัมมินส์ ( 2548 - 2549 )
* Yamaha รุ่น x1 & spark ร่วมกับ ตูนบอดี้สแลม ( 2548 - 49 )

อ้างอิง
-------

1. 1 2  กระปุกดอตคอม. *อัปเดตชีวิต โต Silly Fools หลังหันหลังให้วงการเพลง*. เรียกดูเมื่อ 7 มีนาคม 2556
2. ↑  เปิดประวัติ โต ซิลลี่ฟูลส์
3. ↑  "ช็อกขาร็อก "ซิลลี่ ฟูลส์" แยกวง! "โต" ซึม เพื่อนโหวตออก". คลังข้อมูลเก่าเก็บจากแหล่งเดิมเมื่อ 2006-07-20. สืบค้นเมื่อ 2015-10-13.
4. ↑  "ซิลลี่ ฟูลส์" แฉ! พฤติกรรมสุดกระแดะของ "โต" จนถูกเฉดหัวออกจากวง
5. ↑  "โต-ซิลลี่ฟูลส์" หวิดดับ ซิ่งมอเตอร์ไซค์หรูชนเก๋ง
6. ↑  โต-ซิลลี่ฟูลส์ ขับรถจยย.ชนกับรถเก๋งบาดเจ็บ
7. ↑  "9 ตุลาคม 2550 :: Live Concert + แถลงข่าวเปิดอัลบั้ม". คลังข้อมูลเก่าเก็บจากแหล่งเดิมเมื่อ 2007-10-23. สืบค้นเมื่อ 2009-10-09.
8. ↑  อัปเดตชีวิต โต Silly Fools หลังหันหลังให้วงการเพลง[*ลิงก์เสีย*]
9. ↑  โต-ตาล@ลำปาง ( เทป 1 ) 19-12-57
10. ↑  โต-ตาล@ลำปาง ( เทป2 ) YATEEM TV.
11. ↑  โต-ตาล #2 @ภูทับเบิก
12. ↑  โต-ตาล @อ่าวมะนาว
13. ↑  โต-ตาล @เขาใหญ่2
14. ↑  โต-ตาล @ยะลา
15. ↑  "รักด้วยน้ำตา แต่ง". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2021-10-01.
16. ↑  ทั้งทั้งที่รู้ โต silly fool[*ลิงก์เสีย*]
17. ↑  โต ไม่สน กระเด็น! โวเปิดเว็บร็อคสนองวัยโจ๋[*ลิงก์เสีย*]

* iCyg@ng.cOm - Silly Fools วงวัยใสโดนใจป้า[*ลิงก์เสีย*]


| * ด
* ค
* ก
ซิลลี่ ฟูลส์ |
| --- |
| 
* **กฤษณะ ปานดอนลาน**
* **จักรินทร์ จูประเสริฐ**
* **เทวฤทธิ์ ศรีสุข**
* **รัตน์ โกบายาชิ**

* *เบนจามิน จุง ทัฟเนล*
* *ต่อตระกูล ใบเงิน*
* *ณัฐพล พุทธภาวนา*
* *กอบภพ ใบแย้ม*

 |
| สตูดิโออัลบั้ม | 
* *ไอ.คิว. 180*
* *แคนดีแมน*
* *มินต์*
* *จูซซี*
* *คิงไซส์*
* *เดอะวัน*

 |
| อีพี | *ซิลลี่ ฟูลส์* (2539) • *มินิ* (2550) |
| ซิงเกิล | 
* "รอยยิ้ม"
* "จิบเดียวก็ซึ้งแมน"
* "สู้ไม่ได้"
* "เมื่อรักฉันเกิด"
* "เซ็ง"
* "อย่าบอกว่ารัก"
* "ไหนว่าจะไม่หลอกกัน"
* "คิดถึง"
* "จิ๊จ๊ะ"
* "เพลงนี้เกี่ยวกับความรัก"
* "ผิดที่ไว้ใจ"
* "ขี้หึง"
* "บ้าบอ"
* "น้ำนิ่งไหลลึก"
* "วัดใจ"
* "น้ำลาย"
* "คนที่ฆ่าฉัน"
* "หนึ่งเดียวของฉัน"
* "ไม่หวั่นแม้วันมามาก"
* "มันแอบอยู่ข้างเครื่อง"
* "เพลงของเธอ"
* "เบื่อ"
* "เราเป็นคนเลือกเอง"
* "โง่"
* "รั้งรอ"
* "ทำร้าย"
* "สูญญากาศ"
* "สแตนดิงทอลล์"
* "แป๊ะอย่าร้อง"
* "จงเรียกเธอว่านางพญา"
* "20 ตุลา"
* "สัตว์ร้าย" (ร่วมกับ BIG BAG)
* "MIST" (ร่วมกับ ซีล)
* "ORANGE"
* "DESTROYER" (เพลงประกอบเกม การีนาฟรีไฟร์)
* "แพ้ความอ่อนแอ"
* "ฝัง จำ จม"

 |
| บทความที่เกี่ยวข้อง | 
* เบเกอรี่มิวสิค
* มอร์ มิวสิค
* สนามหลวงมิวสิก
* อาร์เอส
* วอร์เนอร์มิวสิคไทยแลนด์
* มีเรคคอร์ดส

 |